Անցնող տարիների ընթացքում աղբահանության որակը միավորման մեջ ընդգրկված համայնքներում որոշակիորեն բարելավվել է, սակայն այն դեռեւս գոհացնող չէ: «Հետքի» տեսախցիկն այդ համայնքներից մի քանիսում աղբի կուտակումներ է գրանցել: Այնուամենայնիվ, պետք է ընդգծել, որ միջհամայնքային միավորման մեջ ընդգրկված համայնքներում վիճակը շահեկանորեն տարբերվում է Արարատի մարզի մյուս համայնքներից: Միաժամանակ, Դաշտաքար համայնքում կառուցված ընդհանուր աղբավայրն այն բացառիկներից է, որ ցանկապատված է, այստեղ աղբը չեն այրում, հողով ծածկում են: «Երբեմն ինքնաբռնկումներ լինում են, բայց մշտական ծխացող աղբավայր չէ սա: Գուցե անզգույշ կամ՝ դիտավորությամբ էլ է լինում, այդ կերպ երկաթ հավաքողները հեշտացնում են իրենց գործը»,- բացատրում է ընկերության տնօրենը: